# Carles & Sofia piano duo

Carles & Sofia piano duo és el nom del duo de pianistes format per Carles Lama i Sofia Cabruja. Van començar a tocar junts el 1987 i des de llavors han ofert recitals de piano a quatre mans i concerts per dos pianos i orquestra a Europa, Amèrica i Àsia. Han actuat com a directors artístics i fundat diversos cicles de concerts i festivals, entre ells el Festival de Música de Sant Pere de Rodes.
El 2010 varen fundar "Concerts4Good: Music on a Mission", un projecte de concerts solidaris. La primera edició de Concerts4Good va tenir lloc el gener de 2013 a Porto (Portugal). Carles i Sofia també actuen com a mentors d'alguns dels joves músics amb talent.

## Carrera artística

Carles Lama i Sofia Cabruja varen començar els seus estudis a la seva ciutat natal, Girona, i posteriorment varen obtenir el Grau Superior a Barcelona, al Conservatori Superior de Música del Liceu. El 1992 varen ser premiats amb una beca per cursar estudis a l'estranger i es varen matricular a l'École Normale de Musique de París, primer, i més tard a la Hartt School (Universitat de Hartford, Connecticut). Durant els seus estudis universitaris als EUA, tots dos van rebre beques.
La primera aparició pública de Carles i Sofia com a duo va ser el 1987, i des de llavors, han desenvolupat una carrera internacional oferint recitals a molts països d'Europa, Amèrica i Àsia. Algunes de les seves aparicions són les següents: Carnegie Hall (Nova York), al febrer de 2011, on es va presentar un programa que incloïa La Valse de Maurice Ravel; Jin Mao Tower (Xangai), al març de 2007, en un recital a quatre mans incloent obres espanyoles d'Albéniz i de Falla; o Teatre Solís, Montevideo, Uruguai, on se'ls va convidar a presentar un programa iberoamericà amb obres de Guastavino, Aceves i Basomba.
Carles i Sofia han realitzat concerts per a dos pianos i orquestra o un piano a quatre mans i orquestra amb diverses orquestres arreu del món. El 2004, varen interpretar el Concerto per a dos pianos BWV 1060 de Johann Sebastian Bach amb l'Orquestra Simfònica Nacional de Malàisia, al Yayasan Seni Berdaftar, a Kuala Lumpur. El 2007, varen estrenar el Concerto per a piano a quatre mans de Thomas McIntosh amb la London City Chamber Orchestra, i al setembre de 2011, interpretaren el Concert en Re menor per a dos pianos i orquestra de Poulenc amb l'State Hermitage Orchestra, al Tzar’s Village Music Festival. També han participat en esdeveniments i projectes especials: El 2012, varen ser convidats a participar en el Bach Marathon, celebrat a la International House of Music, a Moscou, on van oferir el Concert de Bach per a 3 pianos i orquestra en re major BWV 1063 i el Concert per a 4 pianos i orquestra en la menor BWV 1065. El 2013, també van ser convidats a participar en el cicle de concerts "Beethoven Symphonies in Chamber Arrangements", a la Fundació Juan March, a Madrid, interpretant la 3ª i la 4ª simfonies, adaptades per a piano a quatre mans. El 2012, coincidint amb el seu 25è aniversari, varen ser reconeguts com a Artistes Steinway.

## Repertori

El repertori de Carles i Sofia engloba des de Bach fins al segle xxi, incloent les principals obres per a piano a quatre mans i transcripcions per a orquestra, amb especial predilecció pel repertori dels compositors francesos, russos i alemanys. En la majoria dels seus concerts interpreten música espanyola amb obres d'Albéniz i de Falla. Carles i Sofia han tengut relació amb compositors contemporanis, com John Carmichael o Daniel Basomba.
La parella ha estrenat obres de John Carmichael (Hommages, estrenada a Moscou el 2013) Thomas McIntosh (Concert per a piano a quatre mans i orquestra, estrenada a Londres, amb la London City Chamber Orchestra, el 2008) Daniel Basomba (Don Quixotte, poema simfònic per piano a quatre mans, estrenada a Malàisia el 2005, en commemoració del 400 aniversari de la publicació del "Don Quixot" de Cervantes. Dedicada a Carles & Sofia: Ed. Boileau) i Françoise Choveaux (Concerto Catalan per piano a quatre mans i orquestra, estrenada a Sant Pere de Rodes, Girona el 2009).

## Discografia i enregistraments

El duo enregistra per la discogràfica KNS-Classical
* Schubert, Schumann (1995): CD solo de piano de Sofia Cabruja.
* Brahms, Schubert, Debussy (1996). Ars Harmonica. Reeditat per KNS-classical.
* Chopin(1997): CD solo de piano de Carles Lama. Ars Harmonica. Reeditat per KNS-Classical.
* Schubert, Brahms, Dvorák (2001). KNS-classical.
* Fauré, Rachmaninoff, Montsalvatge, Basomba (2003). KNS-classical.
* Fantasias for four hand de John Carmichael (2005). KNS-classical.
* El piano solista (2009): Enregistrament en viu al Centro Cultural de España, a Montevideo, Uruguay.
* Golden Recordings (2012): En commemoració del 25è aniversari del duo. KNS-classical.
* Spanish Essence (2014) : Inclou 4 peces de la "Suite Española" d'Albéniz, Dues Dances de "La vida breve" de Manuel de Falla i altres obres de Moszkowski i Lecuona. KNS-classical.
* Goyescas in New York (2016)
* Brahms Lieder (2018)
* Schubert Fantasy (2019)
* Catalan Heart (2019)
* Encores (2020)
També han fet gravacions per ABC Classic FM, Catalunya Música, Radio France i Radio Praga.

## Referències

* ↑ «El Festival de Música de Sant Pere de Rodes conmemorará su décima edición con un dúo de piano». Europa Press [Consulta: 14 agost 2010].
* ↑ «Pàgina web de Concerts4Good. L'equip. Fundadors: Carles Lama i Sofia Cabruja». Arxivat de l'original el 2013-11-11. [Consulta: 6 novembre 2013].
* ↑ «Concertos de solidariedade no Rivoli». Cámara Municipal do Porto. Arxivat de l'original el 2013-03-03. [Consulta: 7 gener 2013].
* ↑ «Pàgina web de KNS Artists. Artista Emergent: Manila Santini». Pàgina web de KNS Artists. Arxivat de l'original el 2013-12-03. [Consulta: 6 novembre 2013].
* ↑ «Els pianistes Carles Lama & Sofia Cabruja són graduats del Liceu.». Pàgina web del Conservatori de Música del Liceu. Arxivat de l'original el 2013-06-19. [Consulta: març 2013].
* ↑ «Performers: Carlos Lama & Sofia Cabruja, piano four hands». Carnegie Hall. Calendar 2011.. Arxivat de l'original el 2013-12-03. [Consulta: 26 febrer 2011].
* ↑ «The Concert of Piano Four Hands». Informació Cultural de Shanghai. Arxivat de l'original el 2013-12-03. [Consulta: 9 març 2007].
* ↑ «Llega un notable dúo de pianistas». El País. Uruguay, 31-10-2009.
* ↑ Yayasan Seni Presents. The 11th International Piano Festival, Abril 2004.
* 1 2 «Thomas McIntosh, composer» (en anglès). EgitimveİletisimNasıl, UK. [Consulta: juliol 2020].
* ↑ «Programa Tzar’s Music Village Festival». Pàgina web de Tzar’s Music Village Festival. Arxivat de l'original el 2012-09-17. [Consulta: 10 setembre 2011].
* ↑ «Art November. Projectes. Agenda.». Art November. Arxivat de l'original el 2013-11-02. [Consulta: novembre 2012].
* ↑ «Viernes Temáticos. Beethoven Symphonies in Chamber Arrangements. Symfonias No. 3 y No.». Fundación Juan March. [Consulta: juny 2013].
* ↑ «Carles & Sofia piano duo». Steinway & Sons website.Steinway Artists. Ensembles. [Consulta: 5 juny 2012].
* ↑ «Carles Lama & Sofia Cabruja Werke für Klavier zu Vier Händen von Bach, Brahms, Debussy, Rachmaninov, De Falla». Sindelfingen Sommer Serenaden. [Consulta: juny 2012].
* ↑ «Spanish Serenade. Music (Spain).». The European Season in Singapore. Arxivat de l'original el 2009-05-21. [Consulta: 5 octubre 2009].
* ↑ «Biografia de John Carmichael». Instant Encore.
* ↑ «"The New Art Generation." Agenda». Art November Festival. Arxivat de l'original el 2013-12-14. [Consulta: 23 gener 2013].
* ↑ Basomba, Daniel. «Don Quijote, el caballero de la triste figura». REG: B3642. Boileau Music. Arxivat de l'original el 2014-11-09. [Consulta: 6 novembre 2013].
* ↑ «Las Noches Musicales del Centenario Costa Brava». Costa Brava 100. Arxivat de l'original el 2013-11-11. [Consulta: 2009].
* ↑ «Artists: Carles & Sofia piano duo». Pàgina web de KNS- Classical.
* ↑ «John Carmichael, Puppet Show». All Night Classics with Bob Manynard. ABC Classic FM. [Consulta: 1r març 2012].
* ↑ «John Carmichael. Puppet Show: Marionette Waltz». Classic Breakfast with Emma Ayres.Sonic Philes. ABC Classic FM. [Consulta: 31 maig 2012].
* ↑ «Els pianistes Carles Lama i Sofia Cabruja fan 20 anys de carrera». Catalunya Música.Blog de Nit. [Consulta: 31 maig 2012].
* ↑ «Entrevista amb Carles Lama i Sofia Cabruja». Catalunya Música. Cat Clássica. [Consulta: 21 juny 2012].
* ↑ Agraz, Marta. «Cuando tocamos estamos en el cielo». Radio Praha:Notas de actualidad. [Consulta: 21 juny 2012].

## Enllaços externs

* Carles & Sofia piano duo - Lloc web oficial